Probiofix
Dobrý deň, staršia osoba má problém zo zápchou,tak by som jej chcela dať užívať probiofix...
Popritom užíva aj iné lieky ako lusopres,xanirva,noliprel,furon,
detralex...môže s týmito liekmi ?
ako dlho približne užívať... Ďakujem
Dobrý deň,
ďakujeme za Vašu otázku.
Probiofix je výživový doplnok, ktorý obsahuje 12 miliárd životaschopných baktérií v maximálnej dennej dávke. Napomáhajú stabilizovať črevnú mikroflóru. Vhodný pri liečbe ATB, pri črevných problémoch-zápcha, hnačka. Prípravok sa podáva v dávke 1 až 3 kapsuly denne. Kapsuly sa užívajú nezávisle na jedle (alebo s odstupom od antibiotík aspoň 2 hodiny), vždy v celku a zapijú sa dostatočným množstvom tekutín. Vhodné i na dlhodobé užívanie.
Medzi uvádzanými liekmi a výživovým doplnkom Probiofix neboli pozorované žiadne vzájomné interakcie (vzájomné ovplyvnenie účinku). Vzhľadom na to, že výživové doplnky nepodliehajú klinickému skúšaniu, a u ktorých neboli vykonané skúšky bezpečnosti, možné interakcie nemuseli byť zachytené.
Prajem pekný zvyšok dňa.
S pozdravom,
PharmDr. Anna Pacalajová